కారుతో ఢీకొట్టి.. భార్యపై హత్యాయత్నం! - A husband murder attempt on his wife - EENADU
కారుతో ఢీకొట్టి.. భార్యపై హత్యాయత్నం!
టంగుటూరు: కట్టుకున్న భార్యపైనే ఓ భర్త సినీ ఫక్కీలో హత్యాయత్నానికి పాల్పడిన దారుణ ఘటన ప్రకాశం జిల్లాలో చోటుచేసుకుంది. టంగుటూరు మండలంలోని తూర్పునాయుడుపాలెం గ్రామ సమీపంలో బుధవారం ఉదయం జరిగిన ఈ ఘటనపై పోలీసులు తెలిపిన వివరాలు ఇలా ఉన్నాయి. జరుగుమల్లి మండలంలోని కె. బిట్రగుంట గ్రామానికి చెందిన తెదేపా నాయకుడు వి.శివాజీకి తన భార్య శ్రీలతతో గత ఆరునెలలుగా గొడవలు ఉన్నాయి. ఈ క్రమంలో శ్రీలతను హతమార్చేందుకు శివాజీ పథకం వేశాడు. ఈ నేపథ్యంలో బుధవారం ఉదయం శ్రీలత తన బాబాయి పిచ్చయ్య చౌదరితో కలిసి ద్విచక్ర వాహనంపై తూర్పునాయుడుపాలెం నుంచి టంగుటూరు వెళ్తుండగా.. మార్గంమధ్యలో మాటు వేసిన శివాజీ తన కారుతో ద్విచక్ర వాహనాన్ని ఢీకొట్టాడు. ఈ ప్రమాదంలో శ్రీలత, పిచ్చయ్యకు స్వల్ప గాయాలయ్యాయి. వెంటనే వీరిని 108 వాహనంలో ఒంగోలు రిమ్స్‌కు తరలించారు. నిందితుడు పరారీలో ఉన్నట్లు ఎస్సై హజరతయ్య తెలిపారు. ఈ ఘటనపై కేసు నమోదు చేసి దర్యాప్తు చేస్తున్నట్లు ఎస్సై చెప్పారు.
kaarutho dheekotti.. bhaaryapai hatyaayatnam! - A husband murder attempt on his wife - EENADU
kaarutho dheekotti.. bhaaryapai hatyaayatnam!
tanguturu: kattukunna bhaaryapaine oo bharta cinee fakkiilo hatyaayatnaaniki paalpadina daaruna ghatana prakaasam jillaalo chotuchesukundi. tanguturu mandalamlooni thoorpunaayudupaalem grama sameepamlo budhavaaram udayam jarigina ee ghatanapai poliisulu telipina vivaraalu ilaa unnaayi. jarugumalli mandalamlooni ke. bitragunta graamaaniki chendina tedepa nayakudu vi.shivaajeeki tana bharya srilatato gatha aarunelalugaa godavalu unnaayi. ee kramamlo srilatanu hatamaarchenduku shivaji pathakam vaesaadu. ee nepathyamlo budhavaaram udayam srilata tana babai pichayya chaudaritho kalisi dwichakra vaahanampai thoorpunaayudupaalem nunchi tanguturu veltundagaa.. maargammadhyalo maatu vesina shivaji tana kaarutho dwichakra vaahanaanni dheekottaadu. ee pramaadamlo srilata, picchayyaku swalpa gayalayyayayi. ventane veerini 108 vaahanamlo ongolu rimmexu taralinchaaru. ninditudu paraariiloo unnatlu essai hajaratayya telipaaru. ee ghatanapai kesu namodu chesi daryaaptu chestunnatlu essai cheppaaru.